**ผลการประชุมคณะรัฐมนตรี**

**ครั้งที่ 21/2559 วันอังคารที่ 24 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **240559****เรื่อง** **:** สถานการณ์น้ำและการบริหารจัดการน้ำในช่วงฤดูแล้งปี 2558/59 ครั้ง 22**สารัตถะ :** กษ. เสนอ ครม. รับทราบสถานการณ์น้ำและการบริหารจัดการน้ำในช่วงฤดูแล้งปี 2558/59 ครั้ง 22โดยมีรายละเอียดสรุปได้ ดังนี้1. มติคณะรัฐมนตรี เมื่อวันที่ 6 ตุลาคม 2558 รับทราบสถานการณ์น้ำ และให้กระทรวงเกษตรและสหกรณ์รายงานเกี่ยวกับการบริหารจัดการน้ำ ให้คณะรัฐมนตรีทราบทุกสัปดาห์ 2. สถานการณ์น้ำ ณ วันที่ 11 พฤษภาคม 25592.1 เขื่อนขนาดใหญ่ 27 แห่ง มีน้ำใช้การได้ 4,384 ล้าน ลบ.ม. คิดเป็นร้อยละ 29 ของปริมาตรน้ำใช้การได้2.2 เขื่อนขนาดใหญ่ 4 แห่ง (ลุ่มน้ำเจ้าพระยา) มีน้ำใช้การได้ 1,608 ล้าน ลบ.ม. คิดเป็นร้อยละ 9 ของปริมาตรน้ำใช้การได้2.3 เขื่อนขนาดใหญ่ 2 แห่ง (ลุ่มน้ำแม่กลอง) มีน้ำใช้การได้ 2,346 ล้าน ลบ ม. คิดเป็นร้อยละ 18 ของปริมาตรน้ำใช้การได้2.4 อ่างเก็บน้ำขนาดกลางทั้งประเทศ 448 แห่ง มีน้ำใช้การได้ 1,256 ล้าน ลบ.ม. คิดเป็นร้อยละ 30 ของปริมาตรน้ำใช้การได้2.5 อ่างเก็บน้ำขนาดเล็กทั้งประเทศ 4,789 แห่ง มีน้ำใช้การได้ 901 ล้าน ลบ.ม. คิดเป็นร้อยละ 50 ของปริมาตรน้ำใช้การทั้งหมด2.6 แหล่งน้ำอื่นของกระทรวงเกษตรฯ ณ วันที่ 5 พ.ค. 59 - แหล่งน้ำในไร่นานอกเขตชลประทาน จำนวน 352,528 บ่อ ความจุ 352.53 ล้าน ลบ.ม. มีปริมาตรน้ำ 108 ล้าน ลบ.ม. คิดเป็นร้อยละ 31 ของความจุทั้งหมด2.7 แหล่งน้ำที่ดำเนินการโดยกรมทรัพยากรน้ำ ณ วันที่ 5 พ.ค. 59 โครงการอนุรักษ์ฟื้นฟูแหล่งน้ำ จำนวน 14,091 แห่ง ความจุรวม 1,161.07 ล้าน ลบ.ม. มีปริมาตรน้ำรวม 308 ล้าน ลบ.ม. คิดเป็นร้อยละ 27 ของความจุทั้งหมด2.8 ตามแผนยุทธศาสตร์การบริหารจัดการทรัพยากรน้ำ ณ วันที่ 5 พ.ค. 59 แหล่งเก็บน้ำอื่นๆ ได้แก่ แหล่งน้ำในและนอกเขตชลประทาน สระน้ำในไร่นา น้ำบาดาล เพื่อการเกษตร มีความจุ 1,178.67 ล้าน ลบ.ม. ปริมาณน้ำรวม 447 ล้าน ลบ.ม. คิดเป็นร้อยละ 38 ของความจุทั้งหมด3. การจัดสรรน้ำ  แผนการจัดสรรน้ำ ทั้งประเทศ 11,420 ล้าน ลบ.ม. โดยจัดสรรในลุ่มเจ้าพระยา 3,200 ลบ.ม. ผลการจัดสรรน้ำ (ตั้งแต่ 1 พ.ย.58 – 30 เม.ย. 59) ทั้งประเทศใช้น้ำไปแล้ว11,526 ล้าน ลบ.ม. คิดเป็นร้อยละ 101 ของแผน และลุ่มเจ้าพระยา ใช้น้ำไปแล้ว 3,095 ล้าน ลบ.ม. คิดเป็นร้อยละ 97 ของแผน 4. การบริหารจัดการน้ำในลุ่มเจ้าพระยาช่วงฤดูแล้งปี 2558/59 แผนการระบายน้ำจากเขื่อน ภูมิพล สิริกิติ์ แควน้อยฯ และป่าสักฯ (ช่วงวันที่ 2 – 8 พ.ค. 59) เฉลี่ยวันละ 36.4 ล้าน ลบ.ม. ผลการระบายน้ำจากเขื่อน (ช่วงวันที่ 2 – 8 พ.ค. 59) เฉลี่ยวันละ 36.18 ล้าน ลบ.ม. 5. สถานการณ์การเพาะปลูกข้าวในเขตชลประทานลุ่มน้ำเจ้าพระยา ณ วันที่ 11 พ.ค. 591 พื้นที่ปลูกข้าวนาปรัง ปี 2558/59 ผลการเพาะปลูกข้าวนาปรังตั้งแต่วันที่ 1 พ.ย. 58 – 11 พ.ค. 59 จำนวน 1.99 ล้านไร่ เก็บเกี่ยวแล้ว 1.96 ล้านไร่ เสียหาย 0.004 ล้านไร่6. จุดเฝ้าระวัง 6.1 อ่างเก็บน้ำขนาดใหญ่ 10 แห่ง1) อ่างแม่งัดสมบูรณ์ชล 2) อ่างแม่กวงอุดมธารา 3) ห้วยหลวง 4) จุฬาภรณ์ 5) ลำปาว 6) ลำพระเพลิง 7) อุบลรัตน์ 8) กระเสียว 9) คลองสียัด 10) บางพระ6.2 ปริมาณน้ำท่าในลำน้ำสายหลัก อยู่ในเกณฑ์ปริมาณน้ำน้อย 7. การช่วยเหลือกรณีพิเศษ การบริหารจัดการน้ำที่ปรากฏในสื่อ ช่วงวันที่ 1 มีนาคม – ปัจจุบัน1) การช่วยเหลือสวนผลไม้ จังหวัดจันทบุรี ปัจจุบันจังหวัดจันทบุรีมีรถบรรทุกน้ำ 101 คัน และเครื่องสูบน้ำ 44 เครื่อง เข้าไปช่วยเหลือเกษตรกรชาวสวนผลไม้ที่ได้รับความเดือดร้อนที่เกิดขึ้น แต่ยังไม่เพียงพอ ชป. ได้สนับสนุนรถบรรทุกน้ำอีก 17 คัน และเครื่องสูบน้ำ 10 เครื่อง ตั้งแต่วันที่ 20เม.ย. 592) การส่งน้ำคลองมะขามเฒ่า – อู่ทอง ในช่วงวันที่ 25 เม.ย. ถึง 5 พ.ค. 59 รับน้ำเข้าคลอง ในอัตรา5 ลบ.ม./วินาที เพื่อสนับสนุนน้ำดิบผลิตประปา ของการประปาส่วนภูมิภาคศรีประจัน สาขา ดอนเจดีย์ และช่วยเหลือสวนไม้ผล และไม้ยืนต้น ในเขตพื้นที่โครงการส่งน้ำและบำรุงรักษา ดอยเจดีย์ พลเทพ และท่าโบสถ์3) ชป. ส่งน้ำเข้าสู่บึงสีไฟรอบที่สอง ในช่วงวันที่ 18 – 27 เม.ย. 59 ภายหลังประสบความสำเร็จเติมน้ำให้รอบแรกพร้อมปรับแผนส่งน้ำลงสู่แม่น้ำพิจิตรช่วยเหลือการอุปโภค บริโภคในเขตอำเภอโพธิ์ประทับช้างและอำเภอตะพาบหินเพื่อบรรเทาความเดือดร้อนของประชาชน ที่ประสบปัญหาภัยแล้งด้วย8. แนวโน้มสถานการณ์ 1) น้ำเพื่อการอุปโภคบริโภค รักษาระบบนิเวศ มีเพียงพอตลอดจนถึงสิ้นเดือนกรกฎาคม 25592) การป้องกันค่าความเค็มที่บริเวณสถานีประปาสำแลไม่ให้เกินค่ามาตรฐาน เพื่อการผลิตประปา ในช่วงวันที่ 2 – 8 พ.ค. 59 กรมชลประทานควบคุมปริมาณน้ำไหลผ่านเขื่อนเจ้าพระยา ในอัตรา 75 ลบ. ม. ต่อวินาที และระบายน้ำท้ายเขื่อนพระรามหก 30 ลบ. ม. ต่อวินาที เพื่อผลักดันน้ำเค็มไม่ให้เกินค่ามาตรฐาน3) บริเวณประเทศไทยมีอากาศร้อนและมีอากาศร้อนจัดบางพื้นที่ โดยมีฝนฟ้าคะนอง กับลมกระโชกแรงบริเวณภาคเหนือ ภาคตะวันออกเฉียงเหนือ และภาคตะวันออก**มติ ครม. :** รับทราบตามที่ กษ. เสนอ | **หน่วยงานที่รับผิดชอบ** : กษ. (ชป.)**ประโยชน์ที่ได้รับ :** เพื่อให้รับทราบสถานการณ์น้ำและสามารถบริหารจัดการน้ำในช่วงฤดูแล้งปี 2558/59 เพื่อจะได้มีน้ำใช้ในการเพาะปลูกและทำการเกษตรต่อไป**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 21/2559 วันอังคารที่ 24 พฤษภาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **240559****เรื่อง** **:** การปรับปรุงแผนการบริหารหนี้สาธารณะ ประจำปีงบประมาณ 2559 ครั้งที่ 2**สารัตถะ :** กค. ประธานกรรมการนโยบายและกำกับการบริหารหนี้สาธารณะ เสนอ ครม. ดังนี้ 1) รับทราบการปรับปรุงแผนการบริหารหนี้สาธารณะ ประจำปีงบประมาณ 2559 ครั้งที่ 2 มีวงเงินปรับลดลงสุทธิ 70,671.67 ล้านบาท **จากเดิม** 1,619,522.07 ล้านบาท **เป็น** 1,548,850.40 ล้านบาท 2) รับทราบการปรับปรุงแผนการบริหารหนี้ของรัฐวิสาหกิจและหน่วยงานอื่นของรัฐที่ไม่ต้องขออนุมัติ ครม. ภายใต้กรอบแผนฯ ที่มีวงเงินปรับเพิ่มขึ้น 2,563.37 **จากเดิม** 121,900.18 ล้านบาท **เป็น** 124,463.55 ล้านบาท 3) อนุมัติการกู้เงินของรัฐบาลเพื่อการก่อหนี้ใหม่ การกู้มาและการนำไปให้กู้ต่อ การบริหารความเสี่ยง และการค้ำประกันเงินกู้ให้กับรัฐวิสาหกิจ ตามมาตรา 7 แห่งพระราชบัญญัติการบริหารหนี้สาธารณะพ.ศ. 2548 และที่แก้ไขเพิ่มเติม รวมทั้งขออนุมัติการกู้เงินของรัฐวิสาหกิจเพื่อดำเนินโครงการลงทุนและการกู้เงินเพื่อปรับโครงสร้างหนี้ ภายใต้กรอบวงเงินของแผนการบริหารหนี้สาธารณะ ประจำปีงบประมาณ 2559 ปรับปรุงครั้งที่ 2 4) อนุมัติให้ กค. เป็นผู้พิจารณาการกู้เงิน วิธีการกู้เงิน เงื่อนไข และรายละเอียดต่างๆ ของการกู้เงิน การค้ำประกันและการบริหารความเสี่ยงในแต่ละครั้งได้ตามความเหมาะสมและจำเป็น ภายใต้แผนการบริหารหนี้สาธารณะ ประจำปีงบประมาณ 2559 ปรับปรุงครั้งที่ 2 ทั้งนี้ หากรัฐวิสาหกิจสามารถดำเนินการกู้เงินได้เองก็ให้สามารถดำเนินการได้ตามความเหมาะสมและจำเป็นของรัฐวิสาหกิจนั้นๆ 5) อนุมัติให้รัฐมนตรีว่าการกระทรวงการคลังหรือผู้ที่รัฐมนตรีว่าการกระทรวงการคลังมอบหมาย เป็นผู้ลงนามผูกพันการกู้เงินและหรือการค้ำประกันเงินกู้และเอกสารที่เกี่ยวข้อง ทั้งนี้ กค. จะรายงานผลการดำเนินการตามแผนการบริหารหนี้สาธารณะดังกล่าวตามที่กำหนดไว้ในพระราชบัญญัติการบริหารหนี้สาธารณะ พ.ศ. 2548 และที่แก้ไขเพิ่มเติม และระเบียบกระทรวงการคลังว่าด้วยการบริหารหนี้สาธารณะ พ.ศ. 2549โดยมีรายละเอียดสรุปได้ ดังนี้1. คณะรัฐมนตรีได้มีมติอนุมัติและรับทราบแผนการบริหารหนี้สาธารณะ ประจำปีงบประมาณ 2559 เมื่อวันที่ 1 กันยายน 2558 วงเงินรวม 1,728,170.21 ล้านบาท และต่อมาได้มีมติรับทราบและอนุมัติการปรับปรุงแผนการบริหารหนี้สาธารณะ ประจำปีงบประมาณ 2559 ครั้งที่ 1 เมื่อวันที่ 1 มีนาคม 2559 วงเงินรวม 1,741,422.25 ล้านบาท2. เมื่อวันที่ 28 เมษายน 2559 คณะกรรมการนโยบายและกำกับการบริหารหนี้สาธารณะได้มีมติเห็นชอบการปรับปรุงแผนการบริหารหนี้สาธารณะ ประจำปีงบประมาณ ๒๕๕9 ครั้งที่ 2 และให้นำเสนอการปรับปรุงแผนดังกล่าวต่อคณะรัฐมนตรีเพื่อพิจารณาอนุมัติและรับทราบตามนัยมาตรา 35 (2) แห่งพระราชบัญญัติการบริหารหนี้สาธารณะ พ.ศ. 2548 และที่แก้ไขเพิ่มเติม ซึ่งการปรับปรุงแผนการบริหารหนี้สาธารณะ ประจำปีงบประมาณ ๒๕๕9 ครั้งที่ 2 มีวงเงินปรับลดทั้งสิ้น 68,108.30 ล้านบาท จากเดิม 1,741,422.25 ล้านบาท คงเหลือ 1,673,313.95 ล้านบาท โดยวงเงินปรับปรุงครั้งที่ 2 ประกอบด้วย ๑) วงเงินก่อหนี้ใหม่ จำนวน 555,125.45 ล้านบาท และ ๒) วงเงินบริหารหนี้เดิม จำนวน 1,118,188.50 ล้านบาท ในการปรับปรุงแผนบริหารหนี้สาธารณะฯ ครั้งที่ 2 ดังกล่าว วงเงินก่อหนี้ใหม่มีแผนการก่อหนี้ใหม่ในประเทศของรัฐวิสาหกิจ (เงินกู้เพื่อดำเนินกิจการทั่วไปและอื่นๆ) ของการยางแห่งประเทศไทย (กยท.) รวมอยู่ด้วย3. แผนการก่อหนี้ใหม่ในประเทศของรัฐวิสาหกิจ กยท. ปรับเพิ่มวงเงิน 4,000.00 ล้านบาท เพื่อเป็นค่าใช้จ่ายในการรับซื้อยางพาราจากเกษตรกร 100,000 ตัน ในโครงการส่งเสริมการใช้ยางในหน่วยงานภาครัฐตามมติคณะรัฐมนตรี เมื่อวันที่ 26 เมษายน 2559**มติ ครม. :** เห็นชอบตามที่ กค. เสนอ | **หน่วยงานที่รับผิดชอบ** : กค./กษ. (สศก.)**ประโยชน์ที่ได้รับ :** เพื่อให้รัฐบาล รัฐวิสาหกิจ และหน่วยงานอื่นของรัฐสามารถจัดหาเงินกู้เพื่อดำเนินโครงการลงทุน และเพื่อสนับสนุนการดำเนินกิจการ ตลอดจนดำเนินการบริหารหนี้เดิม (การปรับโครงสร้างหนี้และการบริหารความเสี่ยง)**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 21/2559 วันอังคารที่ 24 พฤษภาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **240559****เรื่อง** **:** ร่างปฏิญญาระดับรัฐมนตรีของการประชุมสมัชชาสิ่งแวดล้อมแห่งสหประชาชาติ สมัยที่ 2**สารัตถะ :** ทส. เสนอ ครม.พิจารณา ดังนี้ 1. รับทราบองค์ประกอบคณะผู้แทนไทยในการเข้าร่วมการประชุมสมัชชาสิ่งแวดล้อมแห่งสหประชาชาติ สมัยที่ 2 2. ให้ความเห็นชอบร่างปฏิญญาระดับรัฐมนตรีของการประชุมสมัชชาสิ่งแวดล้อมแห่งสหประชาชาติ สมัยที่ 2 3 อนุมัติให้รัฐมนตรีว่าการกระทรวงทรัพยากรธรรมชาติและสิ่งแวดล้อมหรือผู้ที่ได้รับมอบหมาย ร่วมให้การรับรองในร่างปฏิญญาฯ ดังกล่าว 4. หากมีความจำเป็นต้องปรับปรุงแก้ไขร่างปฏิญญาฯ ที่มิใช่สาระสำคัญหรือไม่ขัดต่อผลประโยชน์ต่อประเทศไทย ขอให้เป็นดุลยพินิจของหัวหน้าคณะผู้แทนไทยเป็นผู้พิจารณา โดยไม่ต้องนำกลับไปเสนอ ครม. พิจารณาใหม่จนสิ้นสุดการประชุมในวันที่ 27 พ.ค. 2559 ณ สำนักงานใหญ่โครงการสิ่งแวดล้อมแห่งสหประชาชาติ กรุงไนโรบี สาธารณรัฐเคนยาโดยมีรายละเอียดสรุปได้ ดังนี้1. โครงการสิ่งแวดล้อมแห่งสหประชาชาติ (The United Nations Environment Programme : UNEP)เป็นองค์การระหว่างประเทศที่ทำหน้าที่ในการวางยุทธศาสตร์ด้านสิ่งแวดล้อมระดับโลกและสนับสนุนการดำเนินงานด้านสิ่งแวดล้อมในทุกระดับทั้งระดับประเทศ ภูมิภาค และระดับโลก โดยมีกลไกในการหารือร่วมกันระหว่างประเทศสมาชิกUNEP จำนวน 13 ประเทศทั่วโลก และ Major groups and stakeholders โดย UNEP จัดการประชุมสมัชชาสิ่งแวดล้อมแห่งสหประชาชาติ (The United Nations Environment Assembly : UNEA) ในลักษณะปีเว้นปี ทั้งนี้การประชุมสมัชชาสิ่งแวดล้อมแห่งสหประชาชาติ สมัยที่ 1 จัดขึ้นเมื่อเดือนมิถุนายน 2557 ที่ประชุมได้มีมติร่วมกันยืนยันถึงความสำคัญของวาระการพัฒนาภายหลังปี ค.ศ. 2015 (Post – 2015 Development Agenda) และเป็นเป้าหมายการพัฒนาที่ยั่งยืน (Sustainable Development Goals : SDGs) ซึ่งจำเป็นต้องมีบูรณาการ 3 มิติ เศรษฐกิจ สังคม และสิ่งแวดล้อม เพื่อการพัฒนาที่ยั่งยืนในการขจัดปัญหาความยากจน และที่ประชุมยังได้รับรองข้อมติ (Resolutions) และข้อตัดสินใจ (Decision) ในประเด็นสำคัญ อาทิ การมีส่วนร่วมของทุกภาคส่วน การจัดการสารเคมีและของเสีย และการพัฒนายุทธศาสตร์สิ่งแวดล้อมอย่างเป็นระบบ เป็นต้น รวมถึงประเด็นด้านการผลิตและการบริโภคที่ยั่งยืนและการค้าสัตว์ป่าที่ผิดกฎหมาย2. **การประชุมสมัชชาสิ่งแวดล้อมสหประชาชาติ สมัยที่ 2 กำหนดจัดขึ้นระกว่างวันที่ 23 – 27 พ.ค. 2559 ณ สำนักงานใหญ่โครงการสิ่งแวดล้อมแห่งสหประชาชาติ กรุงไนโรบี สาธารณรัฐเคนยา** โดยแบ่งเป็นการประชุมระดับเจ้าหน้าที่อาวุโส ระหว่างวันที่ 23 – 25 พ.ค. 2559 และการประชุมระดับสูง (High – level Segment) โดยเป็นการประชุมที่มีรัฐมนตรีด้านสิ่งแวดล้อมเป็นหัวหน้าคณะ ระหว่างวันที่ 26 – 27 พ.ค. 2559 มีหัวข้อหลักการประชุม คือ “Delivering on the Environmental Dimension of the 2030 Agenda for Sustainable Development”ซึ่งเป็นการหารือเพื่อวางแนวทางการดำเนินงานตามวาระ ค.ศ. 2030 เพื่อการพัฒนาที่ยั่งยืน โดย UNEP จะมีบทบาทสำคัญในการนำมิติสิ่งแวดล้อมบูรณาการร่วมกับมิติอื่นในการดำเนินงานเพื่อบรรลุตามการพัฒนาที่ยั่งยืน มุ่งเน้นการเป็นหน่วยงานสนับสนุนข้อมูลความรู้บนพื้นฐานวิทยาศาสตร์ รวมทั้งให้คำแนะนำเชิงนโยบายแก่ประเทศเพื่อนำไปปรับใช้ ตลอดจนเพิ่มความเข้มแข็ง การประสานความร่วมมือระหว่างหน่วยงานภายใต้ระบบสหประชาชาติเพื่อการดำเนินงานด้านการพัฒนาที่ยั่งยืน รวมทั้งเพิ่มโอกาสการเป็นหุ้นส่วนความร่วมมือร่วมกับภาคส่วนต่าง ๆ ให้มากขึ้น3. **การประชุมระดับสูง** (High – level Segment) ผู้เข้าร่วมประกอบด้วยผู้นำประเทศ รัฐมนตรีด้านสิ่งแวดล้อม และผู้แทนระดับสูง เป็นการหารือเชิงนโยบายในรูปแบบ Ministerial plenary ประกอบด้วย 2 หัวข้อหลัก ได้แก่ “Delivering on the Environment Dimension of the 2030 Agenda for Sustainable Development” และ “Healthy Environment, Healthy People” รวมถึงการหารือใน Ministerial luncheon หัวข้อ “Mobilizing Resources for Sustainable Investments” ทั้งนี้ **ที่ประชุมระดับสูงจะร่วมกันรับรองปฏิญญาระดับรัฐมนตรี (Ministerial Declaration) ในวันที่ 27 พ.ค. 2559** สำหรับการประชุม UNEA สมัยที่ 2 ซึ่งจะใช้เป็นแนวทางการดำเนินงานด้านสิ่งแวดล้อมในทุกระดับ ทั้งระดับโลก ระดับภูมิภาค และระดับประเทศ รวมถึงระดับท้องถิ่นต่อไป4. **องค์ประกอบคณะผู้แทนไทย**ที่จะเข้าร่วมการประชุมสมัชชาสิ่งแวดล้อมแห่งสหประชาชาติ สมัยที่ 2 ประกอบด้วย (1) รัฐมนตรีว่าการกระทรวงทรัพยากรธรรมชาติและสิ่งแวดล้อม หัวหน้าคณะผู้แทนไทย (2) ผู้แทนกระทรวงทรัพยากรธรรมชาติและสิ่งแวดล้อม (3) ผู้แทนกระทรวงการต่างประเทศ และ (4) ผู้แทนกระทรวงสาธารณสุข ซึ่ง ทส. ได้มีหนังสือกราบเรียนนายกรัฐมนตรีเพื่อขออนุมัติองค์ประกอบคณะผู้แทนไทยด้วยแล้ว5. **ร่างปฏิญญาระดับรัฐมนตรีของการประชุมสมัชชาสิ่งแวดล้อมสหประชาชาติ สมัยที่ 2** เป็นแนวทางการดำเนินงานด้านสิ่งแวดล้อมระดับโลก รวมทั้งเป็นแนวทางการบูรณาการมิติสิ่งแวดล้อมเข้าสู่สังคมและมิติเศรษฐกิจเพื่อบรรลุวาระการพัฒนาที่ยั่งยืน ค.ศ. 2030 และมีสาระสำคัญเป็นการปกป้องสิ่งแวดล้อมซึ่งถือเป็นส่วนร่วมหนึ่งที่นำไปสู่การพัฒนาที่ยั่งยืน เพื่ออนาคตที่สดใส ปลอดภัย และมีสุขภาพดีสำหรับทุกคนโดยเน้นถึง5.1 ความจำเป็นเร่งด่วนในการร่วมมือกันเพื่อแก้ไขปัญหาความเสื่อมโทรมของสิ่งแวดล้อมทั่วโลกในประเด็นสำคัญ ได้แก่ 5.1.1 การเปลี่ยนแปลงสภาพภูมิอากาศ 5.1.2 การเปลี่ยนสู่สังคมที่มีการผลิตและการบริโภคที่เป็นมิตรต่อสิ่งแวดล้อม 5.1.3 การอยู่ร่วมกับธรรมชาติอย่างกลมกลืน 5.1.4 การอนุรักษ์และใช้ประโยชน์จากมหาสมุทร ทะเลและทรัพยากรทางทะเลอย่างยั่งยืน 5.1.5 การจัดการทรัพยากรธรรมชาติอย่างยั่งยืนและความเท่าเทียม 5.1.6 การจัดการสารเคมีและของเสียอย่างเหมาะสมการจัดการเมืองยั่งยืน และวิกฤตสิ่งแวดล้อมที่มีผลต่อวิกฤตการณ์ต่างๆ ที่เกิดขึ้นกับมนุษย์ทั่วโลกในปัจจุบัน โดยเป็นทั้งสาเหตุของความเสี่ยงและรากเหง้าที่อยู่เบื้องหลังความขัดแย้งและการถูกบังคับให้เคลื่อนย้ายถิ่นฐาน5.2 ความพยายามร่วมกันของประชาคมโลกในการสร้างความเข้มแข็งและการประสานงานด้านสิ่งแวดล้อมที่ใกล้ชิดมากขึ้น รวมถึงส่งเสริมความเชื่อมโยงระหว่างข้อตกลงพหุภาคีด้านสิ่งแวดล้อม**มติ ครม. :** รับทราบ เห็นชอบ และอนุมัติทั้ง 4 ข้อตามที่ ทส. เสนอ ทั้งนี้ หากมีความจำเป็นต้องแก้ไขปรับปรุงร่างปฏิญญาระดับรัฐมนตรีของการประชุมสมัชชาสิ่งแวดล้อมแห่งสหประชาชาติ สมัยที่ 2 ในส่วนที่ไม่ใช่สาระสำคัญและไม่ขัดกับหลักการที่ ครม. ได้ให้ความเห็นชอบไว้ ให้ ทส. ดำเนินการโดยนำเสนอ ครม. ทราบภายหลัง พร้อมชี้แจงเหตุผลและประโยชน์ที่ประเทศไทยได้รับจากการปรับเปลี่ยนดังกล่าวตามหลักเกณฑ์ของมติ ครม. เมื่อวันที่ 30 มิ.ย. 2558 (เรื่อง การจัดทำหนังสือสัญญาเกี่ยวกับความสัมพันธ์ระหว่างประเทศหรือองค์การระหว่างประเทศ) ด้วย | **หน่วยงานที่รับผิดชอบ** : ทส./กษ. (สกต./สศก./วก./กป.)**ประโยชน์ที่ได้รับ :** เพื่อให้ประชาคมโลกได้ตระหนักถึงปัญหาสิ่งแวดล้อมและให้ความร่วมมือในการปกป้องสิ่งแวดล้อมของโลกให้คงอยู่สืบไป**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 21/2559 วันอังคารที่ 24 พฤษภาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **240559****เรื่อง** **:** แผนปฏิบัติการเฝ้าระวัง ป้องกัน และควบคุมโรคติดต่อหรือโรคระบาด พ.ศ. 2559 - 2561 ตามพระราชบัญญัติโรคติดต่อ พ.ศ. 2558**สารัตถะ :** สธ. เสนอ ครม. พิจารณาให้ความเห็นชอบแผนปฏิบัติการเฝ้าระวัง ป้องกัน และควบคุมโรคติดต่อหรือโรคระบาด พ.ศ. 2559 - 2561 ตามพระราชบัญญัติโรคติดต่อ พ.ศ. 2558โดยมีรายละเอียดสรุปได้ ดังนี้1. สธ. รายงานว่า พระราชบัญญัติโรคติดต่อ พ.ศ. 2558 ซึ่งมีผลใช้บังคับตั้งแต่วันที่ 6 มี.ค. 2559 มาตรา 14 (2) และมาตรา 19 (3) กำหนดให้การควบคุมโรคมีอำนาจหน้าที่จัดทำแผนปฏิบัติการเฝ้าระวัง ป้องกัน และควบคุมโรคติดต่อหรือโรคระบาด เพื่อเสนอต่อคณะกรรมการโรคติดต่อแห่งชาติพิจารณาให้ความเห็นชอบแผนปฏิบัติการฯ และเสนอ ครม. ให้ความเห็นชอบต่อไป กรมควบคุมโรคจึงได้แต่งตั้งคณะกรรมการและคณะอนุกรรมการโดยในการจัดทำแผนปฏิบัติการฯ ได้ผ่านกระบวนการมีส่วนร่วมของผู้มีส่วนได้ส่วนเสียทบทวนสภาพปัญหาและผลการดำเนินงานที่ผ่านมา วิเคราะห์ปัจจัยสภาพแวดล้อมภายในและภายนอก ตลอดจนปัจจัยที่ส่งผลกระทบต่อการป้องกันควบคุมโรคติดต่อต่างๆ นำมากำหนดปฏิบัติการ ทั้งนี้ **คณะกรรมการโรคติดต่อแห่งชาติได้มีมติ** (ครั้งที่ 1 เมื่อวันที่ 7 มี.ค. 2559) **เห็นชอบหลักการของแผนปฏิบัติการเฝ้าระวัง ป้องกัน และควบคุมโรคติดต่อหรือโรคระบาด** และมอบหมายให้กรมควบคุมโรคจัดทำแผนปฏิบัติการเฝ้าระวัง ป้องกัน และควบคุมโรคติดต่อหรือโรคระบาด พ.ศ. 2559 – 2561 ตามพระราชบัญญัติโรคติดต่อ พ.ศ. 2558 และเสนอแผนปฏิบัติการดังกล่าวต่อ ครม.2. **แผนปฏิบัติการเฝ้าระวัง ป้องกัน และควบคุมโรคติดต่อหรือโรคระบาด พ.ศ. 2559 – 2561** สรุปสาระสำคัญได้ดังนี้2.1 **วิสัยทัศน์** ประเทศไทยปลอดภัยจากโรคติดต่อด้วยระบบป้องกันและควบคุมโรคติดต่อที่มีประสิทธิภาพ ทันต่อสถานการณ์ และเป็นที่ยอมรับในระดับนานาชาติภายใต้ความร่วมมือของทุกภาคส่วน เพื่อนำไปสู่คุณภาพชีวิตที่ดีของประชาชนอย่างยั่งยืน2.2 **เป้าประสงค์** กวาดล้าง กำจัด ควบคุมโรคติดต่อสำคัญของประเทศด้วยระบบและเครือข่ายการทำงานที่เข้มแข็ง รวมทั้งการมีส่วนร่วมของประชาชน2.3 **แผนปฏิบัติการ 4 ระบบหลัก** ดังนี้ 2.3.1 **ระบบป้องกันโรคติดต่อ (Prevention)** ประกอบด้วย 21 แผนงาน ได้แก่ 1) แผนปฏิบัติการกวาดล้างโปลิโอ 2) แผนปฏิบัติการกำจัดโรคหัด 3) แผนปฏิบัติการกำจัดโรคพิษสุนัขบ้า 4) แผนปฏิบัติการยุติปัญหาเอดส์ 5) แผนปฏิบัติการกำจัดโรคเรื้อน 6) แผนปฏิบัติการกำจัดโรคมาลาเรีย 7) แผนปฏิบัติการกำจัดโรคเท้าช้าง 8) แผนปฏิบัติการป้องกันโรคที่ป้องกันได้ด้วยวัคซีน 9) แผนปฏิบัติการป้องกันโรคติดต่อทางอาหารและน้ำ 10) แผนปฏิบัติการป้องกันโรคติดต่อจากสัตว์สู่คน 11) แผนปฏิบัติการป้องกันไข้หวัดใหญ่ 12) แผนปฏิบัติการป้องกันโรคมือเท้าปาก 13) แผนปฏิบัติการป้องกันโรคติดต่ออุบัติใหม่ 14) แผนปฏิบัติการป้องกันโรคที่เกิดจากจุลชีพดื้อยา 15) แผนปฏิบัติการป้องกันโรคติดเชื้อในโรงพยาบาล 16) แผนปฏิบัติการป้องกันโรคติดต่อทางเพศสัมพันธ์ 17) แผนปฏิบัติการยุติปัญหาวัณโรค 18) แผนปฏิบัติการป้องกันโรคไข้เลือดออก 19) แผนปฏิบัติการป้องกันโรคหนอนพยาธิ 20) แผนปฏิบัติการป้องกันโรคพยาธิใบไม้ตับ และ 21) แผนปฏิบัติการป้องกันโรคตับอักเสบจากไวรัส A B และ C 2.3.2 **ระบบตรวจจับภัยจากโรคติดต่อ (Detection)** ประกอบด้วย 3 แผนงาน ประกอบด้วย ได้แก่ 1) แผนปฏิบัติการพัฒนาห้องปฏิบัติการทางสาธารณสุข 2) แผนปฏิบัติการงานป้องกันควบคุมโรคติดต่อระหว่างประเทศ และ 3) แผนปฏิบัติการด้านการเฝ้าระวังโรคติดต่อ 2.3.3 **ระบบควบคุมโรคติดต่อและตอบสนองต่อปัญหา (Response)** ประกอบด้วย 3 แผนงาน ได้แก่ 1) แผนปฏิบัติการด้านการดูแลรักษาผู้ป่วยโรคติดต่อ 2) แผนปฏิบัติการศูนย์ปฏิบัติการภาวะฉุกเฉินทางสาธารณสุข และ 3) แผนปฏิบัติการสื่อสารความเสี่ยง 2.3.4 **ระบบสนับสนุนการดำเนินงานด้านโรคติดต่อ (Support)** ประกอบด้วย 3 แผนงาน ได้แก่ 1) แผนปฏิบัติการสนับสนุนและการบริหารจัดการ 2) แผนปฏิบัติการติดตามและประเมินผล และ 3) แผนปฏิบัติการพัฒนากำลังคน2.4 **แนวทางปฏิบัติ** 2.4.1 นำมาตรการป้องกันโรคติดต่อที่มีประสิทธิภาพมาใช้อย่างทั่วถึง 2.4.2 พัฒนาระบบการตรวจจับโรคติดต่อให้มีความรวดเร็วและแม่นยำ 2.4.3 ดำเนินการคบคุมโรคติดต่ออย่างรวดเร็ว เป็นระบบมีความเป็นเอกภาพ ประสิทธิภาพ และปลอดภัย 2.4.4 พัฒนาและปรับปรุงระบบสนับสนุนการดำเนินงานและบริหารจัดการ**มติ ครม. :** เห็นชอบแผนปฏิบัติการเฝ้าระวัง ป้องกัน และควบคุมโรคติดต่อหรือโรคระบาด พ.ศ. 2559 – 2561 ตามพระราชบัญญัติโรคติดต่อ พ.ศ. 2558 ตามที่ สธ. เสนอ | **หน่วยงานที่รับผิดชอบ** : สธ./กษ. (ปศ.)**ประโยชน์ที่ได้รับ :** เพื่อป้องกันและควบคุมปัญหาสุขภาพของประชาชนและสังคม**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 21/2559 วันอังคารที่ 24 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **240559****เรื่อง** **:** ร่างกฎกระทรวงให้ใช้บังคับผังเมืองรวมชุมชนท่าศาลา จังหวัดนครศรีธรรมราช พ.ศ. ....**สารัตถะ :** มท. เสนอ ครม. พิจารณาอนุมัติหลักการร่างกฎกระทรวงให้ใช้บังคับผังเมืองรวมชุมชนท่าศาลา จังหวัดนครศรีธรรมราช พ.ศ. .... ที่คณะกรรมการผังเมืองได้ให้ความเห็นชอบแล้วโดยมีรายละเอียดสรุปได้ ดังนี้มท. เสนอว่า ยผ. ได้ดำเนินการวางและจัดทำผังเมืองรวมชุมชนท่าศาลา จังหวัดนครศรีธรรมราช ในท้องที่ตำบลท่าศาลา ตำบลไทยบุรี ตำบลหัวตะพาน ตำบลโพธิ์ทอง และตำบลโมคลาน อำเภอท่าศาลา จังหวัดนครศรีธรรมราช ตามขั้นตอนที่พระราชบัญญัติการผังเมือง พ.ศ. 2518 กำหนดไว้เสร็จเรียบร้อยแล้ว โดยจัดให้มีการประชุมเพื่อรับฟังความคิดเห็นของประชาชนในท้องที่ดังกล่าว และติดประกาศให้ผู้มีส่วนได้เสียได้ตรวจดูและยื่นคำร้องเป็นเวลา 90 วัน ปรากฏว่ามีผู้ยื่นคำร้องจำนวน 8 ฉบับ 8 ราย 8 เรื่อง โดยเป็นคำร้องด้านการใช้ประโยชน์ที่ดิน 6 เรื่อง และคำร้องด้านข้อกำหนด 2 เรื่อง ซึ่งคณะกรรมการผังเมืองได้พิจารณาคำร้องดังกล่าวเมื่อวันที่ 26 มิ.ย. 2558 และวันที่ 27 ส.ค. 2558 แล้วมีมติให้ตามคำร้องด้านการประโยชน์ที่ดิน 4 เรื่อง (ตามคำร้อง 3 เรื่อง บางส่วน 3 เรื่อง) และยกคำร้อง 2 เรื่อง ส่วนคำร้องด้านข้อกำหนดให้ยกคำร้องทั้ง 2 เรื่อง จึงได้เสนอร่างกฎกระทรงดังกล่าวมา เพื่อดำเนินการความเห็นของ กษ.กษ. ได้พิจารณาแล้ว เห็นว่าร่างกฎกระทรวงให้ใช้บังคับผังเมืองรวมชุมชนท่าศาลา จังหวัดนครศรีธรรมราช พ.ศ. .... มีวัตถุประสงค์เพื่อใช้เป็นแนวทางในการพัฒนาและการดำรงรักษาเมือง และบริเวณที่เกี่ยวข้องหรือชนบท ในด้านการใช้ประโยชน์ทรัพย์สิน การคมนาคมและการขนส่ง การสาธารณูปโภค บริการสาธารณะและสภาพแวดล้อม ซึ่งไม่มีผลกระทบต่อภารกิจของ กษ. จึงเห็นด้วยกับร่างกฎกระทรวงดังกล่าว**มติ ครม. :** 1. อนุมัติหลักการร่างกฎกระทรวงดังกล่าว ตามที่ มท. เสนอ และให้ส่ง สคก. ตรวจพิจารณา โดยให้รับความเห็นของ ทส. พน. และ อก. ไปประกอบการพิจารณาด้วย แล้วดำเนินการต่อไปได้2. ให้ มท. รับความเห็นของ ทส. และ สศช. ไปพิจารณาดำเนินการด้วย | **หน่วยงานที่รับผิดชอบ** : มท./กษ. (สกม.)**ประโยชน์ที่ได้รับ :** เพื่อใช้เป็นแนวทางในการพัฒนาและการดำรงรักษาเมือง และบริเวณที่เกี่ยวข้องหรือชนบท ในด้านการใช้ประโยชน์ทรัพย์สิน การคมนาคมและการขนส่ง การสาธารณูปโภค บริการสาธารณะและสภาพแวดล้อม**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 21/2559 วันอังคารที่ 24 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **240559****เรื่อง** **:** ร่างกฎกระทรวงให้ใช้บังคับผังเมืองรวมจังหวัดพะเยา (ฉบับที่ ..) พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมจังหวัดพะเยา พ.ศ. 2556)**สารัตถะ :** มท. เสนอ ครม. พิจารณาอนุมัติหลักการร่างกฎกระทรวงให้ใช้บังคับผังเมืองรวมจังหวัดพะเยา (ฉบับที่ ..) พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมจังหวัดพะเยา พ.ศ. 2556) ซึ่งมีสาระสำคัญเป็นการแก้ไขข้อกำหนดการใช้ประโยชน์ที่ดินรวมถึงยกเลิกบัญชีโรงงานอุตสาหกรรมเพื่อให้เหมาะสมกับสภาพการณ์และสิ่งแวดล้อมที่เปลี่ยนแปลงไป และเพื่อประโยชน์แห่งรัฐ ซึ่งคณะกรรมการผังเมืองได้ให้ความเห็นชอบแล้วโดยมีรายละเอียดสรุปได้ ดังนี้มท. เสนอว่า ยผ. ได้ดำเนินการวางและทำผังเมืองรวมจังหวัดพะเยา ตามกฎกระทรวงให้ใช้บังคับผังเมืองรวมจังหวัดพะเยา พ.ศ. 2556 ซึ่งมีผลใช้บังคับตั้งแต่วันที่ 20 พ.ย. 2556 แล้ว ปรากฏว่าสภาพการณ์มีการเปลี่ยนแปลงไป ทำให้การใช้บังคับผังเมืองรวมจังหวัดพะเยาไม่สอดคล้องกับแนวทางการพัฒนาพื้นที่ จึงขอให้แก้ไขเพิ่มเติมข้อกำหนดการใช้ประโยชน์ที่ดินประเภทชุมชน (สีชมพู) ที่ดินประเภทอุตสาหกรรมและคลังสินค้า (สีม่วง) และที่ดินประเภทชนบทและเกษตรกรรม (สีเขียว) ข้อกำหนดการใช้ประโยชน์ที่ดินเกี่ยวกับการประกอบกิจการโรงงานอุตสาหกรรมตามกฎหมายว่าด้วยโรงงาน และข้อกำหนดการใช้ประโยชน์ที่ดินเกี่ยวกับที่ว่างตามแนวขนานริมฝั่งตามสภาพธรรมชาติของแม่น้ำลำคลองหรือแหล่งน้ำสาธารณะให้สามารถใช้ประโยชน์ที่ดินที่เหมาะสมและสอดคล้องกับสภาพการณ์ได้ รวมถึงยกเลิกบัญชีท้ายกฎกระทรวง ซึ่งคณะกรรมการผังเมืองพิจารณาแล้ว มีติเมื่อวันที่ 18 ธ.ค. 2557 เห็นชอบให้แก้ไขปรับปรุงกฎกระทรวงให้ใช้บังคับผังเมืองรวมจังหวัดพะเยา พ.ศ. 2556 ตามที่เสนอ โดยในส่วนของการแก้ไขข้อกำหนดการใช้ประโยชน์ที่ดินให้แก้เฉพาะข้อกำหนดที่ดินประเภทชุมชน (สีชมพู) เท่านั้น และให้นำไปปิดประกาศให้ผู้มีส่วนได้เสียได้ตรวจดูและยื่นคำร้องเป็นเวลา 90 วัน ซึ่งได้ดำเนินการแล้วตั้งแต่วันที่ 25 มี.ค. 2558 – 22 มิ.ย. 2558 เมื่อครบกำหนดปิดประกาศปรากฏว่ามีผู้ยื่นคำร้อง จำนวน 566 ฉบับ 566 ราย 3 เรื่อง โดยเป็นคำร้องด้านการแก้ไขข้อกำหนดการใช้ประโยชน์ที่ดินทั้งสิ้น ซึ่งคณะกรรมการผังเมืองได้มีมติเมื่อวันที่ 27 ส.ค. 2558 ให้ยกคำร้องทุกคำร้องตามติคณะอนุกรรมการผังเมืองพิจารณาคำร้องฯ ยผ. และคณะที่ปรึกษาผังเมืองรวมจังหวัดพะเยาความเห็นของ กษ.กษ. พิจารณาแล้ว เห็นด้วยกับหลักการร่างกฎกระทรวงให้ใช้บังคับผังเมืองรวมจังหวัดพะเยา (ฉบับที่ ..) พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมจังหวัดพะเยา พ.ศ. 2556) เนื่องจากการออกกฎกระทรวงดังกล่าวเป็นการดำเนินการเพื่อให้เหมาะสมกับสภาพการณ์และสิ่งแวดล้อมที่เปลี่ยนแปลงไป และเพื่อประโยชน์แห่งรัฐ ประกอบกับเรื่องดังกล่าวได้ดำเนินการตามขั้นตอนที่กำหนดไว้ในพระราชบัญญัติการผังเมือง พ.ศ. 2518 อาทิ การรับฟังความคิดเห็นของประชาชน ผ่านการพิจารณาของคณะอนุกรรมการผังเมือง และคณะกรรมการผังเมือง เป็นต้น แล้ว**มติ ครม. :** 1. อนุมัติหลักการร่างกฎกระทรวงดังกล่าว ตามที่ มท. เสนอ และให้ส่ง สคก. ตรวจพิจารณา โดยให้รับความเห็นของ ทส. พน. และ อก. ไปประกอบการพิจารณาด้วย แล้วดำเนินการต่อไปได้2. ให้ มท. รับความเห็นของ ทส. และ สศช. ไปพิจารณาดำเนินการด้วย | **หน่วยงานที่รับผิดชอบ** : มท./กษ. (สกม.)**ประโยชน์ที่ได้รับ :** เพื่อให้เหมาะสมกับสภาพข้อเท็จจริงของพื้นที่ตามกฎกระทรวงฯ ที่ได้มีการเปลี่ยนแปลงไปแล้ว ให้สามารถใช้ประโยชน์ที่ดินได้อย่างเหมาะสมและสอดคล้องกับสภาพการณ์**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 21/2559 วันอังคารที่ 24 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **240559****เรื่อง** **:** ร่างประกาศกระทรวงทรัพยากรธรรมชาติและสิ่งแวดล้อม เรื่อง กำหนดเขตพื้นที่และมาตรการคุ้มครองสิ่งแวดล้อม ในบริเวณพื้นที่อำเภอบางละมุง และอำเภอสัตหีบ จังหวัดชลบุรี พ.ศ. ....**สารัตถะ :** ทส. เสนอ ครม. พิจารณาอนุมัติในหลักการร่างประกาศกระทรวงทรัพยากรธรรมชาติและสิ่งแวดล้อม เรื่อง กำหนดเขตพื้นที่และมาตรการคุ้มครองสิ่งแวดล้อม ในบริเวณพื้นที่อำเภอบางละมุง และอำเภอสัตหีบ จังหวัดชลบุรี พ.ศ. .... ซึ่งมีสาระสำคัญเพื่อให้มีมาตรการคุ้มครองสิ่งแวดล้อมที่เหมาะสมสอดคล้องกับสภาพการณ์ปัจจุบัน และเพื่อไม่ต้องการให้เกิดช่องว่างของการบังคับใช้กฎหมาย ซึ่งจะส่งผลเสียหายต่อการรักษาทรัพยากรธรรมชาติแล้วสิ่งแวดล้อมในเขตพื้นที่คุ้มครองสิ่งแวดล้อมดังกล่าวโดยมีรายละเอียดสรุปได้ ดังนี้1. ทส. รายงานว่า ได้มีประกาศกระทรวงทรัพยากรธรรมชาติและสิ่งแวดล้อม เรื่อง กำหนดเขตพื้นที่และมาตรการคุ้มครองสิ่งแวดล้อม ในบริเวณพื้นที่อำเภอบางละมุง และอำเภอสัตหีบ จังหวัดชลบุรี พ.ศ. 2553 มีระยะเวลาบังคับใช้ 5 ปี (ครบกำหนดวันที่ 30 ก.ค. 2558) และต่อมาได้มีประกาศกระทรวงทรัพยากรธรรมชาติและสิ่งแวดล้อม เรื่อง ขยายระยะเวลาการใช้บังคับประกาศกระทรวงทรัพยากรธรรมชาติและสิ่งแวดล้อม เรื่อง กำหนดเขตพื้นที่และมาตรการคุ้มครองสิ่งแวดล้อม ในบริเวณพื้นที่อำเภอบางละมุง และอำเภอสัตหีบ จังหวัดชลบุรี พ.ศ. 2553 ให้ขยายเวลาการใช้บังคับประกาศดังกล่าวต่อไปอีก 1 ปี นับตั้งแต่วันที่ 31 ก.ค. พ.ศ. 2558 เป็นต้นไป (ครบกำหนดวันที่ 30 ก.ค. 2559)2. จาการติดตามผลการดำเนินการประกาศเขตพื้นที่คุ้มครองสิ่งแวดล้อมในบริเวณพื้นที่เมืองพัทยา พบว่า ตลอดระยะเวลาการประกาศเขตพื้นที่คุ้มครองสิ่งแวดล้อมที่ผ่านมากลไกดังกล่าวมีความสัมฤทธิ์ผลโดยสมารถลดระดับความความรุนแรงของความเสื่อมโทรมที่จะเกิดต่อทรัพยากรธรรมชาติและสิ่งแวดล้อมได้ในระดับหนึ่ง ตลอดจนหลายฝ่ายเห็นว่าสามารถคุ้มครองทรัพยากรธรรมชาติและสิ่งแวดล้อมในภาพรวมได้ จึงควรให้ประกาศเป็นเขตพื้นที่เป็นเขตพื้นที่คุ้มครองสิ่งแวดล้อมต่อไปอีกระยะหนึ่ง โดยปรับปรุงมาตรการคุมครองสิ่งแวดล้อมให้มีความเหมาะสมทันเหตุการณ์ ครอบคลุม และป้องกันสถานการณ์การคุกคามทรัพยากรธรรมชาติและสิ่งแวดล้อมในหลายๆ ประเด็น นำการจัดการคุณภาพสิ่งแวดล้อมประเด็นใหม่ๆ ที่ควรส่งเสริมสนับสนุนเข้ามากำหนดเป็นมาตรการ และกำหนดมาตรการให้มีลักษณะเป็นการนำไปสู่การปฏิบัติที่ครบถ้วนเพื่อแก้ไขสภาพปัญหาที่เกิดขึ้นจากการพัฒนาในปัจจุบัน ตลอดจนคุ้มครองทรัพยากรธรรมชาติและสิ่งแวดล้อมในพื้นที่ให้มีคุณภาพที่ดีขึ้น3. เนื่องจาก**ประกาศกระทรวงทรัพยากรธรรมชาติและสิ่งแวดล้อม ตามข้อ 1. จะครบกำหนดอายุการใช้บังคับในวันที่ 30 ก.ค. 2559 จึงมีความจำเป็นที่จะต้องออกประกาศฉบับใหม่** ทส. โดยสำนักงานนโยบายและแผนทรัพยากรธรรมชาติและสิ่งแวดล้อม ได้ยกร่างประกาศกระทรวงทรัพยากรธรรมชาติและสิ่งแวดล้อม เรื่อง กำหนดเขตพื้นที่และมาตรการคุ้มครองสิ่งแวดล้อม ในบริเวณพื้นที่อำเภอบางละมุง และอำเภอสัตหีบ จังหวัดชลบุรี พ.ศ. .... เสนอต่อคณะอนุกรรมการพิจารณาการจัดการด้านสิ่งแวดล้อมในเขตพื้นที่คุ้มครองสิ่งแวดล้อมซึ่งเป็นคณะอนุกรรมการภายใต้คณะกรรมการสิ่งแวดล้อมแห่งชาติ รวม 4 ครั้ง ซึ่งคณะอนุกรรมการฯ ได้ให้ความเห็นชอบในหลักการของร่างประกาศดังกล่าว และให้นำเสนอต่อคณะกรรมการสิ่งแวดล้อมแห่งชาติพิจารณาให้ความเห็นชอบต่อไป4. **คณะกรรมการสิ่งแวดล้อมแห่งชาติ ในการประชุมครั้งที่ 1/2559 เมื่อวันที่ 19 ก.พ. 2559 ได้พิจารณาแล้วมีมติเห็นชอบร่างประกาศดังกล่าว** และให้นำเสนอ ครม. พิจารณาให้ความเห็นชอบตามที่กำหนดไว้ในมาตรา 45 แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 ต่อไป5. กำหนดเขตพื้นที่และมาตรการคุ้มครองสิ่งแวดล้อม โดยครอบคลุมพื้นที่อำเภอบางละมุง และอำเภอสัตหีบ จังหวัดชลบุรี ให้เป็นเขตควบคุมมลพิษ เขตผังเมืองรวม และเขตอนุรักษ์ โดยแบ่งพื้นที่การใช้บังคับออกเป็น 2 บริเวณ คือ พื้นที่บนแผ่นดินใหญ่ และพื้นที่น่านน้ำทะเล โดยกำหนดห้ามก่อสร้าง ดัดแปลง หรือเปลี่ยนการใช้อาคารให้เป็นอาคารประกอบกิจกรรมที่อาจมีผลกระทบต่อการเปลี่ยนแปลงของระบบนิเวศน์ และกำหนดประเภทโครงการหรือกิจการที่ต้องจัดทำรายงานผลกระทบสิ่งแวดล้อมเบื้องต้นหรือรายงานการวิเคราะห์ผลกระทบสิ่งแวดล้อมความเห็นของ กษ.กษ. ได้พิจารณาแล้ว เห็นด้วยในหลักการของร่างประกาศกระทรวงทรัพยากรธรรมชาติและสิ่งแวดล้อม เรื่อง กำหนดเขตพื้นที่และมาตรการคุ้มครองสิ่งแวดล้อม ในบริเวณพื้นที่อำเภอบางละมุง และอำเภอสัตหีบ จังหวัดชลบุรี พ.ศ. .... เนื่องจากเป็นการบังคับใช้กฎหมายให้เกิดความต่อเนื่อง เพื่อเป็นการลดผลกระทบต่อปัญหาการคุกคามและความเสื่อมโทรมของทรัพยากรธรรมชาติและสิ่งแวดล้อมที่เกิดจากการพัฒนาและขยายตัวทางด้านอุตสาหกรรมการท่องเที่ยวอย่างรวดเร็วภายในบริเวณพื้นที่ดังกล่าว โดยจัดให้มีมาตรการคุ้มครองสิ่งแวดล้อมที่ปรับปรุงแก้ไขให้เหมาะสมและสอดคล้องกับสภาพปัจจุบันและสามารถบูรณาการจัดการอนุรักษ์คุ้มครองให้ทรัพยากรธรรมชาติและสิ่งแวดล้อมในพื้นที่ให้มีคุณภาพที่ดีขึ้นและยั่งยืน แต่มีข้อสังเกตเพิ่มเติม ในร่างประกาศฯ ข้อ 8 (6) ที่ห้ามกระทำการหรือประกอบกิจกรรม “การล่วงล้ำลำน้ำ เว้นแต่อาคารหรือการล่วงล้ำที่ได้รับอนุญาตตามกฎกระทรวงออกตามความในกฎหมายว่าด้วยการเดินเรือในน่านน้ำไทย” ซึ่งกรณีการสร้างกระชังเลี้ยงสัตว์น้ำถือว่าเป็นการล่วงล้ำลำน้ำที่นอกจากจะต้องได้รับอนุญาตตามกฎหมายว่าด้วยการเดินเรือในน่านน้ำไทยแล้ว ยังจะต้องได้รับอนุญาตตามมาตรา 79 แห่งพระราชกำหนดประมง พ.ศ. 2558 ด้วย ดังนั้น จึงเห็นควรแก้ไขข้อความในข้อ 8 (6) เป็น “การล่วงล้ำลำน้ำ เว้นแต่อาคารหรือการล่วงล้ำที่ได้รับอนุญาตตามกฎกระทรวงออกตามความในกฎหมายว่าด้วยการเดินเรือในน่านน้ำไทย หรือกฎหมายอื่นที่เกี่ยวข้องแล้วแต่กรณี”**มติ ครม. :** อนุมัติหลักการร่างประกาศกระทรวงทรัพยากรธรรมชาติและสิ่งแวดล้อม เรื่อง กำหนดเขตพื้นที่และมาตรการคุ้มครองสิ่งแวดล้อม ในบริเวณพื้นที่อำเภอบางละมุง และอำเภอสัตหีบ จังหวัดชลบุรี พ.ศ. .... ตามที่ ทส. เสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอ ครม. ตรวจพิจารณาโดยให้รับความเห็นของ วธ. และ อก. ไปประกอบการพิจารณาด้วย แล้วดำเนินการต่อไปได้ | **หน่วยงานที่รับผิดชอบ** : ทส./กษ. (สกม.)**ประโยชน์ที่ได้รับ :** เพื่อเป็นการลดผลกระทบต่อปัญหาการคุกคามและความเสื่อมโทรมของทรัพยากรธรรมชาติและสิ่งแวดล้อมที่เกิดจากการพัฒนาและขยายตัวทางด้านอุตสาหกรรมการท่องเที่ยวอย่างรวดเร็วภายในบริเวณพื้นที่ดังกล่าว**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 21/2559 วันอังคารที่ 24 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **240559****เรื่อง** **:** ผลการประชุมผู้นำกรอบความร่วมมือแม่โขง – ล้านช้าง ครั้งที่ 1**สารัตถะ :** กต. เสนอ ครม. ทราบและพิจารณามอบหมายส่วนราชการดำเนินการในส่วนที่เกี่ยวข้องกับการดำเนินการตามปฏิญญาซานย่าการประชุมผู้นำกรอบความร่วมมือแม่โขง – ล้านช้าง ครั้งที่ 1 ร่างแถลงการณ์ร่วมว่าด้วยความร่วมมือด้านศักยภาพในการผลิตระหว่างประเทศสมาชิกกรอบความร่วมมือแม่โขง – ล้านช้าง ประเด็นการดำเนินการต่างๆ เกี่ยวกับโครงการเร่งด่วน รวมถึงประเด็นติดตามจากการหารือทวิภาคี ตามตารางติดตามผลการประชุมฯโดยมีรายละเอียดสรุปได้ ดังนี้1. นายกรัฐมนตรีได้นำคณะผู้แทนไทยเข้าร่วมประชุมกรอบความร่วมมือแม่โขง – ล้านช้าง ครั้งที่ 1 ระหว่างวันที่ 22 – 23 มี.ค. 2559 ณ เมืองซานย่า มณฑลไห่หนาน สาธารณรัฐประชาชนจีน นอกจากนี้นายกรัฐมนตรีเป็นประธานการประชุมร่วมกับนายหลี่ เค่อเฉียง นายกรัฐมนตรีสาธารณรัฐประชาชนจีน นอกจากนี้นายกรัฐมนตรีได้หารือทวิภาคีกับนายกรัฐมนตรีสาธารณรัฐประชาชนจีนในระหว่างการเยือนครั้งนี้ด้วย โดยมีสาระสำคัญสรุปได้ ดังนี้1.1 ผลการประชุมผู้นำกรอบความร่วมมือแม่โขง – ล้านช้าง ครั้งที่ 1 ได้จัดทำเอกสารหลักการที่กำหนดความร่วมมือรอบด้านใน 3 สาขา สอดคล้องตามเสาหลักของอาเซียน ได้แก่ 1) การเมืองและความมั่นคง 2) เศรษฐกิจและการพัฒนาอย่างยั่งยืน 3) สังคม วัฒนธรรมและปฏิสัมพันธ์ระหว่างประชาชน โดย**มีวัตถุประสงค์เพื่อลดช่องว่างการพัฒนาส่งเสริมการรวมตัวเป็นประชาคมอาเซียน พร้อมทั้งเติมเต็มความร่วมมือในกรอบอื่น ๆ** เช่น อาเซียน – จีน และกลุ่มประเทศอนุภูมิภาคลุ่มน้ำโขง (Greater Mekong Subregion : GMS) โดยตั้งอยู่บนหลักการสำคัญ ได้แก่ ฉันทามติ ความเท่าเทียมกันของสมาชิก ความรับผิดชอบต่อกันและผลประโยชน์ที่เท่าเทียมกัน โดยมีผลการดำเนินการที่สำคัญสรุปได้ ดังนี้ **การรับรองเอกสารผลลัพธ์** ที่ประชุมฯ ได้รับรองเอกสารผลลัพธ์ ได้แก่ **ปฏิญญาซานย่าฯ** พร้อมรายการโครงการเร่งด่วนเพื่อดำเนินการทันที และ**แถลงการณ์ร่วมว่าด้วยคงวามร่วมมือด้านศักยภาพในการผลิตฯ** **กลไกการทำงาน** ที่ประชุมฯ เห็นชอบให้จัดตั้งคณะทำงานเพื่อหารือรายละเอียดและขับเคลื่อนโครงการรวมทั้ง**กลไกการหารือ**ที่ชัดเจนในแต่ละระดับ ได้แก่ การประชุมผู้นำทุก 2 ปี (โดยเวียนการเป็นเจ้าภาพตามลำดับตัวอักษรตามข้อเสนอกัมพูชา และสนับสนุนกัมพูชาซึ่งเสนอตัวเป็นเจ้าภาพการประชุมระดับผู้นำและรัฐมนตรีต่างประเทศครั้งต่อไป) การประชุมระดับรัฐมนตรีทุกปี และการประชุมระดับรัฐมนตรีสมัยพิเศษตามความจำเป็น **สาขาความร่วมมือ**ที่ประชุมฯ เห็นพ้องกันว่า กรอบความร่วมมือแม่โขง – ล้านช้าง จะให้ความสำคัญกับ**ความร่วมมือใน5 สาขา** เป็นลำดับต้น ได้แก่ 1) **การเกษตรและการลดความยากจน** 2) **การบริหารจัดการทรัพยากรน้ำอย่างยั่งยืน** สนับสนุนการจัดตั้งศูนย์ความร่วมมือทรัพยากรน้ำที่จีนเสนอ โดยเฉพาะการแลกเปลี่ยนข้อมูลและการวิจัยร่วมกันโดยนายกรัฐมนตรีได้ขอให้จีนพิจารณาปล่อยน้ำเพิ่มให้ประเทศลุ่มน้ำโขงเป็นประจำทุกปีในช่วงฤดูแล้งเพื่อบรรเทาภาวะภัยแล้ง โดยการประสานงานล่วงหน้า เพื่อให้ประชาชนสามารถเตรียมพร้อมได้ทัน รวมทั้งเสนอให้กำหนดแผนงานและกลไกของศูนย์ความร่วมมือทรัพยากรน้ำ โดยเชื่อมโยงกับศูนย์ทรัพยากรน้ำของแต่ละประเทศสมาชิก และส่งเสริมความร่วมมือภายใต้คณะกรรมาธิการแม่น้ำโขง (Mekong River Commission : MRC) 3) **ความเชื่อมโยง** ให้ความสำคัญกับการพัฒนาโครงสร้างพื้นฐาน (การขนส่งโทรคมนาคม สายส่งไฟฟ้า) 4) **ความร่วมมือทางเศรษฐกิจข้ามพรมแดน**และ 5) **ความร่วมมืออุตสาหกรรมและการผลิต** โดยผู้นำหลายประเทศได้เน้นย้ำความสำคัญของการพัฒนาทรัพยากรมนุษย์ พลังงาน และการท่องเที่ยวด้วย **การจัดตั้งกองทุน**- จีนประกาศจัดตั้งกองทุนต่างๆ ได้แก่ 1) กองทุนแม่โขง – ล้านช้าง (LMC Fund) 300 ล้านดอลลาร์สหรัฐ เพื่อพัฒนาและเพิ่มขีดความสามารถ โดยเฉพาะการสนับสนุนโครงการเร่งด่วน 2) เงินกู้แบบมีเงื่อนไขผ่อนปรน (Concessional Loans) 10,000 ล้านหยวน และ 3) เงินกู้พิเศษ (Special Loans) 10,000 ล้านดอลลาร์สหรัฐ นอกจากนี้ ยังประกาศให้ทุนการศึกษาแก่ประเทศลุ่มน้ำโขงจำนวน 18,000 ทุน และทุนฝึกอบรม จำนวน 5,000 คน ในช่วง 3 ปีต่อไป- ประเทศสมาชิกแสดงความขอบคุณจีน เนื่องจากเรื่องเงินทุนเป็นประเด็นที่ทุกประเทศให้ความสำคัญ และเห็นพ้องว่าเป็นปัจจัยหลักในการขับเคลื่อนโครงการและความร่วมมือต่างๆ ภายใต้กรอบความร่วมมือแม่โขง – ล้านช้างให้เป็นรูปธรรมและยั่งยืน1.2 **การหารือทวิภาคี** มีประเด็นหารือที่สำคัญ ดังนี้ **ความสัมพันธ์** จีนแจ้งว่าพร้อมจะถวายการรับเสด็จสมเด็จพระเทพรัตนราชสุดาฯ สยามบรมราชกุมารี สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี และพระเจ้าหลานเธอพระองค์เจ้าพัชรกิติยาภา ในเดือนเมษายน – พฤษภาคม 2559 รวมทั้งการเยือนระดับสูงอื่น ๆ ของไทย **การบริหารจัดการทรัพยากรน้ำความร่วมมือ** **-** ไทยแสดงความขอบคุณจีนที่ปล่อยน้ำจากเขื่อนในมณฑลยูนนานลงสู่แม่น้ำโขงตามคำขอของประเทศเพื่อนบ้านซึ่งกำลังประสบภัยแล้ง - **ข้าวและยางพารา** ไทยขอความร่วมมือจากจีนในการนำเข้าข้าวและยางพารา - **โครงการความร่วมมือรถไฟ ไทย – จีน** ไทยแจ้งว่าไทยตัดสินจะดำเนินโครงการในระยะแรกโดย(1) เริ่มจากเส้นทางช่วงกรุงเทพฯ – นครราชสีมา เป็นอันดับแรก (2) ไทยจะเป็นผู้ลงทุนทั้งหมดในรูปโครงการรถไฟฟ้าความเร็วสูง และ (3) จะพิจารณาเรื่องแหล่งเงินกู้และอัตราดอกเบี้ยที่เหมาะสม แต่ขอความร่วมมือจากจีนในการปรับลดต้นทุนและกรอบเวลาเริ่มก่อสร้าง ทั้งนี้ คาดว่าน่าจะเริ่มก่อสร้างได้ในช่วงเดือน ก.ค. – ส.ค. 2559ซึ่งจีนตอบรับเรื่องกรอบเวลาที่ไทยเสนอ โดยจีนจะจัดทำข้อเสนอ/เงื่อนไขที่ไทยสามารถยอมรับได้ และเห็นพ้องให้ทั้งสองฝ่ายหารือกันในรายละเอียดต่อไป2. กต. เห็นว่าผลการประชุมดังกล่าวมีประเด็นที่เกี่ยวข้องกับการดำเนินงานของส่วนราชการต่าง ๆ ของไทยจึงเห็นควรมอบหมายส่วนราชการดำเนินการในส่วนที่เกี่ยวข้องตามตารางติดตามผลการประชุมผู้นำกรอบความร่วมมือแม่โขง - ล้านช้าง ครั้งที่ 1 และการหารือทวิภาคีระหว่างนายกรัฐมนตรีไทย – จีน3. ผลการประชุมผู้นำกรอบความร่วมมือแม่โขง – ล้านช้าง ครั้งที่ 13.1 การดำเนินการตามปฏิญญาซานย่าฯ และแถลงการณ์ร่วมว่าด้วยความร่วมมือด้านศักยภาพในการผลิตฯ **ประเด็นติดตาม** ยกระดับความร่วมมือในการบริหารจัดการทรัพยากรน้ำอย่างยั่งยืน โดยเฉพาะการจัดตั้งศูนย์ความร่วมมือทรัพยากรน้ำในแม่น้ำโขง – ล้านช้าง **หน่วยงานที่รับผิดชอบ** กรมทรัพยากรน้ำ/ทส./กษ. **ประเด็นติดตาม** ส่งเสริมความร่วมมือด้านการเกษตร **หน่วยงานที่รับผิดชอบ** กษ. **ประเด็นติดตาม** เพิ่มขีดความสามารถในการลดความยากจน **หน่วยงานที่รับผิดชอบ** กษ./สธ./สศช./มท.3.2 การดำเนินการต่าง ๆ เกี่ยวกับโครงการเร่งด่วน อาทิ การเข้าร่วมประชุมคณะทำงานรายสาขา **ประเด็นติดตาม** การบรรเทาความยากจน **หน่วยงานที่รับผิดชอบ** กษ./สธ./สศช./มท.4. **การหารือทวิภาคีระหว่างนายกรัฐมนตรีและนายกรัฐมนตรีสาธารณรัฐประชาชนจีน** **ประเด็นติดตาม** การนำเข้าข้าวและยางพาราจากไทย **หน่วยงานที่รับผิดชอบ** พณ./กษ.**มติ. ครม. :** รับทราบผลการประชุมผู้นำกรอบความร่วมมือแม่โขง – ล้านช้าง ครั้งที่ 1 และมอบหมายให้ส่วนราชการดำเนินการในส่วนที่เกี่ยวข้อง ตามที่ กต. เสนอ | **หน่วยงานที่รับผิดชอบ** : กต./กษ. (สกต.)**ประโยชน์ที่ได้รับ :** เพื่อลดช่องว่างการพัฒนา ส่งเสริมการรวมตัวเป็นประชาคมอาเซียน**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 21/2559 วันอังคารที่ 24 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **240559****เรื่อง** **:** การเยือนสาธารณรัฐสังคมนิยมประชาธิปไตยศรีลังกาอย่างเป็นทางการของรองนายกรัฐมนตรี (นายสมคิด จาตุศรีพิทักษ์)**สารัตถะ :** สลน. เสนอ ครม. ดังนี้ 1. รับทราบผลการเยือนสาธารณรัฐสังคมนิยมประชาธิปไตยศรีลังกาอย่างเป็นทางการของรองนายกรัฐมนตรี (นายสมคิด จาตุศรีพิทักษ์) เมื่อวันที่ 8- 12 มี.ค. 2559 2. มอบหมายให้หน่ายงานต่างๆ ได้แก่ กห. กค. กก. กษ. พณ. มท. วธ. อก. สกท. พศ. ดำเนินการติดตามผลการเยือนในประเด็นที่เกี่ยวข้องให้เกิดผลเป็นรูปธรรมต่อไปโดยมีรายละเอียดสรุปได้ ดังนี้**1. ภาพรวม** **รองนายกรัฐมนตรีและคณะมีกำหนดการที่สำคัญในระหว่างการเยือน ดังนี้**(1.) เข้าเยี่ยมคารวะประธานาธิบดีและนายกรัฐมนตรีศรีลังกา(2.) หารือทวิภาคีเต็มคณะกับรัฐมนตรีว่าการกระทรวงการต่างประเทศศรีลังกา(3.) ประชุมทวิภาคีรัฐมนตรีเศรษฐกิจไทย-ศรีลังกา (Economic Ministers’ Meeting) ครั้งที่ 1(4.) เข้าร่วมกิจกรรมทางเศรษฐกิจ เช่น พบหารือระหว่างภาคเอกชน ไทย-ศรีลังกา กล่าวสุนทรพจน์ในงานสัมมนาทางธุรกิจ (Business Forum) และเยี่ยมชมกิจกรรมการจับคู่ทางธุรกิจ (Business Matching) (5.) เยี่ยมชมท่าเรือโคลัมโบ และสถานที่สำคัญทางศาสนา(6.) เป็นสักขีพยานการลงนามความตกลง จำนวน 3 ฉบับ ได้แก่บันทึกความเข้าใจว่าด้วยความร่วมมือทางวิชาการ แผนปฏิบัติการร่วมด้านการท่องเที่ยวระหว่างไทยกับศรีลังกา (2559-2561) และหนังสือแสดงเจตจำนงว่าด้วยการส่งเสริมอุตสาหกรรมระหว่างกรมส่งเสริมอุตสาหกรรมของไทยกับคณะกรรมการพัฒนาอุตสาหกรรมศรีลังกา**หน่วยงานที่เกี่ยวข้อง** กต.**2. ด้านการเมือง**- สานต่อความสัมพันธ์ในมิติต่างๆ ให้แน่นแฟ้นยิ่งขึ้น**3. ด้านเศรษฐกิจ****การค้า** ไทยได้เสนอให้ทั้งสองฝ่ายจัดทำความตกลงเขตการค้าเสรี (Free Trade Agreement-FTA) โดยเร็ว เพื่ออำนวยความสะดวกด้านการค้าการลุงทุนระหว่างกัน และได้ตั้งเป้าหมายที่จะเพิ่มมูลค่าการค้าระหว่างกันเป็น 1.5 พันล้านดอลลาร์สหรัฐ ในระยะเวลา 5 ปี (ภายในปี 2563)**การลงทุน** ทั้งสองฝ่ายประสงค์ที่จะส่งเสริมการลงทุนในสาขาเกษตรกรรมประมง การท่องเที่ยว อัญมณีและเครื่องประดับ สินค้าอุปโภคและยาและเวชภัณฑ์ ศรีลังกาได้เน้นย้ำถึงศักยภาพในการเป็นฐานการลงทุนเนื่องจากมีกฎระเบียบที่เอื้ออำนวย และสามารถเป็นประตูไปสู่ตลาดในภูมิภาคเอเชียใต้ โดยอาศัยความตกลงเขตการค้าเสรีที่ศรีลังกามีกับอินเดียและปากีสถาน ทั้งนี้ไทยได้ย้ำถึงการลงทุนที่จะช่วยส่งเสริมการพัฒนาศรีลังกาและศรีลังกาสามารถใช้ไทยเป็นประตู (gateway) เข้าสู่ตลาดประชาคมอาเซียน**กิจกรรมทางเศรษฐกิจ** ภาคเอกชนไทย (15 บริษัท) กับศรีลังกา (14 บริษัท) สนใจเข้าร่วมกิจกรรมจับคู่ธุรกิจ สามารถสร้างเครือข่ายระหว่างบริษัทได้หลายสาขา เช่น เครือเจริญโภคภัณฑ์ กับบริษัท John Keels Foods บริษัทชัยโย ทริปเปิ้ล เอ กับบริษัท Frostaire บริษัท สหพัฒนพิบูลย์ กับ บริษัท Cargills และสมาคมธนาคารไทยกับ Sampath Bank เป็นต้น **หน่วยงานที่เกี่ยวข้อง** พณ. สกท. กต. อก. สภาหอการค้าฯ สภาอุตสาหกรรม**4. ด้านการท่องเที่อง** - ศรีลังกาประสงค์ขอรับความรู้ความเชี่ยวชาญด้านการพัฒนาอุตสาหกรรมการท่องเที่ยวกับไทย และประสงค์ให้ชาวไทยไปเยือนศรีลังกามากขึ้น- ในระหว่างเยือนไทยกับศรีลังกาได้ลงนามในแผนปฏิบัติการด้านการท่องเที่ยวไทย-ศรีลังกา ระยะ 3 ปี (2559-2561) ด้วย **หน่วยงานที่เกี่ยวข้อง** กก. ททท. กต.**5. ความร่วมมือทางวิชาการ** - ไทยสนับสนุนการพัฒนาศรีรังกาใน 4 ด้าน คือ 1) การเพิ่มศักยภาพด้านการเกษตรและสินค้าชุมชน เช่น โครงการ OTOP 2) การเพิ่มมูลค่าสินค้า (value-added) ของสินค้าอุตสาหกรรม 3) การพัฒนาการท่องเที่ยวของศรีลังกา โดยเฉพาะการสร้างเส้นทางคมนาคมและการประชาสัมพันธ์ข้อมูลข่าวสาร และ 4) การพัฒนาทรัพยากรมนุษย์เพื่อพัฒนาประเทศ- ทั้งสองฝ่ายจะดำเนินการตามแผนความร่วมมือฯ ระยะ 4 ปี ในสาขาต่าง ๆ เช่น การพัฒนาชุมชน สินค้า OTOP เศรษฐกิจพอเพียง เกษตรและการแปรรูปประมง สาธารณสุขและท่องเที่ยว **หน่วยงานที่เกี่ยวข้อง** กต. สพพ. อก. กษ. มท.**6. ด้านศาสนาและวัฒนธรรม** - เน้นย้ำความสัมพันธ์ด้านพุธศาสนาที่เป็นรากฐานสำคัญของการพัฒนาความสัมพันธ์ระหว่างไทยกับศรีลังกา นอกจากนี้ศรีลังกาได้จัดพิธีมอบพระบรมสารีริกธาตุให้ไทยในช่วงที่รองนายกรัฐมนตรีเข้าเยี่ยมคารวะประธานาธิบดีศรีลังกา ซึ่งไทยอัญเชิญกลับมาไทยเมื่อวันที่ 12 มีนาคม 2559 **หน่วยงานที่เกี่ยวข้อง** พศ. วธ. กห.ความเห็นของ กษ.กษ. พิจารณาแล้วเห็นว่า การเยือนศรีลังกาของรองนายกรัฐมนตรีเป็นการกระชับความสัมพันธ์ในทุกๆ ด้าน และจะเป็นลู่ทางในการเพิ่มพูนมูลค่าทางเศรษฐกิจระหว่างกันต่อไปโดย กษ. มีความพร้อมในการให้ความร่วมมือทางวิชาการด้านการเพิ่มศักยภาพ ด้านการเกษตร และพร้อมดำเนินการตามแผนความร่วมมือฯ ระยะ 5 ปี ในสาขาเกษตรและการแปรรูปและประมง ตามผลการเยือนฯ ร่วมกับศรีลังกาต่อไป**มติ. ครม. :** รับทราบและเห็นชอบตามที่ สลน. เสนอ | **หน่วยงานที่รับผิดชอบ :** สลน./กษ. (สกต.)**ประโยชน์ที่ได้รับ :** เพื่อเป็นการกระชับความสัมพันธ์กับสาธารณรัฐสังคมนิยมประชาธิปไตยศรีลังกาในทุกด้าน และดำเนินการติดตามผลการเยือนในประเด็นที่เกี่ยวข้องไปสู่การปฏิบัติที่เกิดผลและเป็นรูปธรรม**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 21/2559 วันอังคารที่ 24 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **240559****เรื่อง** **:** ผลกิจกรรมเพิ่มเติมของนายกรัฐมนตรีระหว่างเข้าร่วมประชุมสุดยอดอาเซียน – สหรัฐอเมริกา สมัยพิเศษ ระหว่างวันที่ 14 – 16 กุมภาพันธ์ 2559**สารัตถะ :** กต. ขอให้นำผลกิจกรรมเพิ่มเติมของนายกรัฐมนตรีระหว่างเข้าร่วมการประชุมสุดยอดอาเซียน – สหรัฐอเมริกา สมัยพิเศษ ระหว่างวันที่ 14 – 16 ก.พ. 2559 (การเข้าเยี่ยมคารวะนายกรัฐมนตรีของกลุ่มนักวิทยาศาสตร์และกลุ่มนักวิชาชีพไทยในสหรัฐอเมริกาและการหารือทวิภาคีกับนายกรัฐมนตรีเวียดนาม) เสนอ ครม. ทราบและมอบหมายหน่วยงานที่เกี่ยวข้องนำไปปฏิบัติและติดตามความคืบหน้าต่อไปโดยมีรายละเอียดสรุปได้ ดังนี้การประชุมสุดยอดอาเซียน – สหรัฐฯ สมัยพิเศษ นายกรัฐมนตรีได้มีกิจกรรมเพิ่มเติมระหว่างการเข้าร่วมการประชุม 2 กิจกรรม 1) การเข้าเยี่ยมคารวะนายกรัฐมนตรีของกลุ่มนักวิทยาศาสตร์ และกลุ่มนักวิชาชีพไทยในสหรัฐอเมริกา 2) การหารือทวิภาคีระหว่างนายกรัฐมนตรีกับนายเหวิน เติ๊น สุง (H.E. Mr. Nguyen Tan Dung) นายกรัฐมนตรีเวียดนาม โดยมีสาระสำคัญสรุปได้ ดังนี้1. **การเข้าเยี่ยามคารวะนายกรัฐมนตรีของกลุ่มนักวิทยาศาสตร์ และกลุ่มนักวิชาชีพไทยในสหรัฐอเมริกา** เมื่อวันที่ 14 ก.พ. 2559 ณ โรงแรม Ritz Carlton1.1 ข้อเสนอแบ่งเป็น 3 กลุ่ม ดังนี้1) **กลุ่มที่เข้าพบหารือ** นักวิทยาศาสตร์ที่ทำงานด้านอวกาศภายใต้องค์การบริหารการบินและอวกาศแห่งชาติสหรัฐอเมริกา (NASA)**ข้อเสนอกิจกรรม** เสนอโครงการจัดตั้งองค์กรด้านความมั่นคงทางไซเบอร์แห่งชาติ ซึ่งรวมถึงการรื้อฟื้นคณะกรรมการดูแลด้านความมั่นคงไซเบอร์ที่มีนายกรัฐมนตรีเป็นประธาน การเร่งรัดออกกฎหมายที่เกี่ยวข้องกับความมั่นคงทางไซเบอร์ และเพิ่มการศึกษาวิจัยเพื่อพัฒนาระบบความมั่นคงทางไซเบอร์ของประเทศ2) **กลุ่มที่เข้าพบหารือ** กลุ่มนักวิชาชีพไทยจากสมาคมนักวิชาชีพไทยในสหรัฐอเมริกาและแคนาดา (Association of Thai Professionals in America and Canada ATPAC)**ข้อเสนอกิจกรรม** 1) เสนอแนวทางที่อาจสนับสนุนโครงการบริหารจัดการน้ำของรัฐบาล เช่น การพัฒนาระบบนำน้ำที่ใช้แล้วมาหมุนเวียนใช้ใหม่ การเพิ่มคุณภาพและปริมาณน้ำใต้ดิน การบริหารจัดการแหล่งกักเก็บน้ำและลดปัญหามลภาวะที่เกี่ยวโยงกับคุณภาพของน้ำ 2) ประธานสมาคมฯ ได้เสนอแนวคิดการพัฒนาทรัพยากรมนุษย์และขีดความสามารถด้านเทคโนโลยีและการวิจัยและพัฒนาของไทย โดยใช้ประโยชน์จากความเข้มแข็งของแหล่งเรียนรู้วิจัยในสถาบันการศึกษาของสหรัฐอเมริกาและข้อริเริ่มในการจัดทำ Strategy Map เกี่ยวกับศูนย์วิจัย สถาบัน และห้องปฏิบัติการในสหรัฐอเมริกา ในสาขาที่เป็นเป้าหมายของไทย เช่น นาโนเทคโนโลยี เทคโนโลยีชีวภาพ stem cell เทคโนโลยีการพิมพ์ 3 มิติ พลังงานทดแทนและการจัดเก็บพลังงานอย่างมีประสิทธิภาพ3) **กลุ่มที่เข้าพบหารือ** กลุ่มนักวิชาชีพสาขาเศรษฐกิจสร้างสรรค์**ข้อเสนอกิจกรรม** เสนอแนวคิดการยกระดับอุตสาหกรรมด้านแอนิเมชัน ภาพยนตร์ และดิจิทัลคอนเท้นท์ และเศรษฐกิจสร้างสรรค์ของไทย1.1.2 นายกรัฐมนตรีได้มอบแนวทางในการดำเนินการและขอให้ทุกฝ่ายติดตามให้เกิดผลเป็นรูปธรรม สรุปสาระสำคัญและหน่วยงานที่เกี่ยวข้องในการดำเนินการได้ ดังนี้1. **ข้อสั่งการ** ให้นักวิชาชีพไทยในสหรัฐฯ รวมกลุ่มเพื่อให้สามารถอยู่ในเครือข่ายของการขับเคลื่อนปฏิรูปประเทศที่รัฐบาลให้ความสำคัญ โดยสามารถจัดอยู่ในกลุ่มต่างประเทศ และให้มีการประสานงานเชื่อมโยงกลุ่มนักวิชาชีพไทยกับเครือข่ายอื่นๆ ในประเทศไทย ทั้งในส่วนของภาครัฐ เอกชน และสมาคมต่างๆ ที่เกี่ยวข้อง ซึ่งเป็นส่วนหนึ่งในการร่วมพัฒนากรอบยุทธศาสตร์กลไกประชารัฐของรัฐบาล**หน่วยงานรับผิดชอบ** กต./พณ.2. **ข้อสั่งการ** การพัฒนาระบบความมั่นคงทางไซเบอร์ในประเทศไทย โดยขอให้ผู้แทนกลุ่มนักวิทยาศาสตร์หารือกับหน่วยงานที่เกี่ยวข้องในประเทศไทยและจัดทำรายละเอียดข้อเสนอเพื่อให้นายกรัฐมนตรีพิจารณาต่อไป**หน่วยงานรับผิดชอบ** ทก./วท./ตช.3. **ข้อสั่งการ** ให้หน่วยงานที่เกี่ยวข้องประสานงานกับกลุ่มคนไทยในสาขาเศรษฐกิจสร้างสรรค์และแอนิเมชันเพื่อผลักดันการส่งเสริมความร่วมมือและการดำเนินงานระหว่างผู้ผลิตไทยกับสหรัฐฯ ทั้งในการผลิต และเทคนิคก่อนหน้าและหลังการผลิต รวมทั้งการพัฒนาทรัพยากรบุคคลของไทยในสาขาดังกล่าว ซึ่งเป็นโอกาสใหม่ทางเศรษฐกิจที่สอดคล้องกับการพัฒนาอุตสาหกรรมเศรษฐกิจดิจิทัลและซุปเปอร์คลัสเตอร์ (Super Cluster) ตามนโยบายของรัฐบาล และการศึกษาเรื่องการพัฒนาทรัพย์สินทางปัญญา**หน่วยงานรับผิดชอบ** พณ./ทก./วท.4. สนับสนุนกิจกรรมด้านการศึกษาและพัฒนาทรัพยากรมนุษย์ ด้านแอนนิเมชัน โดยใช้ประโยชน์จากเครือข่ายนักแอนนิเมชันไทยที่มีประสบการณ์ในการทำงานกับบริษัทแอนนิเมชันระดับดลกในสหรัฐฯ รวมถึงการสนับสนุนให้มีความร่วมมือระหว่างบริษัทไทยกับสหรัฐฯ มากขึ้น**หน่วยงานรับผิดชอบ** กต./วท./ศธ./สำนักงานคณะกรรมการอุดมศึกษา1.1.3 **ความคืบหน้า** สถานเอกอัครราชทูต ณ กรุงวอชิงตัน ได้รายงานผลการเข้าเยี่ยมคารวะและแจ้งประเด็นสำหรับติดตามผลไปยังผู้แทนของแต่ละกลุ่มแล้ว เมื่อวันที่ 14 มี.ค. 2559 ผู้แทนของ ATPAC ได้เข้าเยี่ยมคารวะรองนายกรัฐมนตรี (พลอากาศเอก ประจิน จั่นตอง) เพื่อหารือแนวทางการจัดตั้ง ATPAC เป็นคณะทำงานประชารัฐ (ภาคเอกชน) ตามที่นายกรัฐมนตรีได้มอบหมายแนวทาง พร้อมทั้งได้หารือเกี่ยวกับการดำเนินโครงการตามข้อเสนอของกลุ่ม2. **การหารือทวิภาคีระหว่างนายกรัฐมนตรีกับนายเหวียน เติ๊น สุง นายกรัฐมนตรีเวียดนาม** เมื่อวันที่ 15 ก.พ. 25592.2 **ประเด็นหารือที่สำคัญ**สรุปได้ ดังนี้1) **ประเด็นด้านเศรษฐกิจ (การค้า การลงทุน)****รายละเอียด** เห็นพ้องที่จะ**ขยายการค้าการลงทุนระหว่างกันจนสามารถบรรลุเป้าหมายการเพิ่มมูลค่าการค่า**เป็น 2 หมื่นล้านดอลลาร์สหรัฐ ภายในปี พ.ศ. 2563 (ค.ศ. 2020) ตามแผนงานด้านการค้า ปี ค.ศ. 2015 – 2020 ที่ทั้งสองฝ่ายได้ตกลงกันไว้ประเด็นที่ฝ่ายไทยหยิบยก การร่วมมือกันสร้างโอกาสทางเศรษฐกิจจากการเป็นประชาคมอาเซียนซึ่งสมาชิกทุกประเทศควรมีการทำงานร่วมกันอย่างใกล้ชิดในด้านการค้าการลงทุน การจัดการห่วงโซ่การผลิต และการแก้ไขปัญหาราคาสินค้าเกษตรกรตกต่ำ เพื่อการสนับสนุนเป้าหมายของอาเซียนในการเป็นแหล่งอาหารของโลกและพัฒนายกระดับคุณภาพชีวิตความเป็นอยู่ของเกษตรกรและประชาชนของอาเซียนไปได้พร้อมกัน**หน่วยงานรับผิดชอบ** พณ./กต.2) **ประเด็นด้านความมั่นคง****รายละเอียด** การจัดตั้งกลไกหารือทวิภาคีระดับสูงเพื่อขับเคลื่อนประเด็นความมั่นคงที่อยู่ในความสนใจร่วมของทั้งสองฝ่ายเป็นประจำทุกปี รวมทั้งควรมองไปถึงความมั่นคงและเสถียรภาพของอาเซียนทั้งภูมิภาคด้วยประเด็นที่ฝ่ายเวียดนามหยิบยก ติดตามการจัดตั้งกลไกหารือประจำปีได้แก่ 1) ระหว่างกระทรวงความมั่นคงสาธารณะเวียดนาม (Ministry of Public Security) กับ ตช. และ 2) ระหว่างกระทรวงกลาโหม (กห.) ของทั้งสองฝ่าย**หน่วยงานรับผิดชอบ** รองนายกฯ กำกับติดตามการปฏิบัติราชการในส่วนที่เกี่ยวข้องกับงานด้านความมั่นคง (พลเอกประวิตร วงษ์สุวรรณ)/กห./ตช./กต.3) **ประเด็นด้านแรงงาน****รายละเอียด** **การจัดการกับแรงงานผิดกฎหมาย การนำเข้าแรงงานตามบันทึกข้อตกลงด้านการจ้างแรงงานและการประสานงานตามชองทางที่มีอยู่แล้ว**ประเด็นที่ฝ่ายเวียดนามหยิบยก ความคืบหน้าในการจัดการแรงงานเวียดนามในประเทศไทย เสนอให้จัดตั้งกลไกหรือ ad – hoc ในระดับรัฐมนตรีช่วยว่าการกระทรวงการต่างประเทศ และเสนอให้ไทยพิจารณาขยายการจดทะเบียนแรงงานให้ครอบคลุมสาขาอาชีพอื่นๆ นอกเหนือจาก 4 สาขา ที่ได้ดำเนินการแล้วประเด็นที่ฝ่ายไทยหยิบยก ขอให้ฝ่ายเวียดนามพิจารณาดำเนินการตามบันทึกข้อตกลงที่มีอยู่ เพื่อให้มีการนำเข้าแรงงานอย่างถูกกฎหมายตั้งแต่ต้นทางและมอบหมายให้ กต. รง. ประสานงานโดยใช้ช่องทางที่มีอยู่**หน่วยงานรับผิดชอบ** รง./กต./กรมสอบสวนคดีพิเศษ/ตช.4) **ประเด็นด้านประมง****รายละเอียด** การจัดตั้งคณะทำงานร่วม (Joint Working Group) เพื่อเป็นกลไกหารือและการจัดตั้งสายด่วน hotline สำหรับกรณีฉุกเฉิน และการพิจารณาร่วมมือกันอย่างสร้างสรรค์ในการทำประมงนอกน่านน้ำประเด็นที่ฝ่ายเวียดนามหยิบยก เสนอให้มีการร่วมมือแก้ไขปัญหาประมงผิดกฎหมายผ่านกรอบคณะทำงานร่วมและจัดตั้งสายด่วน (hotline) สำหรับกรณีฉุกเฉินเพื่อป้องกันไม่ให้สถานการณ์บานปลายประเด็นที่ฝ่ายไทยหยิบยก ไทยเข้มงวดกับการปราบปรามการทำประมงผิดกฎหมายและสนับสนุนให้มีการร่วมมือกันอย่างสร้างสรรค์ในการทำการประมงนอกน่านน้ำเพื่อสร้างความโปร่งใสและการใช้ทรัพยากรอย่างยั่งยืนในห่วงโซ่ของสินค้าประมง**หน่วยงานรับผิดชอบ** กต./กษ. (กรมประมง)/ศูนย์บัญชาการแก้ไขประมงผิดกฎหมาย (ศปมผ.)/กองทัพเรือ2.3 **ข้อสังเกต** การหารือทวิภาคีดังกล่าวสะท้อนถึงความพยายามของเวียดนามในการผลักดันในทุกระดับให้ไทยอนุญาตให้แรงงานเวียดนามที่ลักลอบทำงานในประเทศทุกคนได้รับการผ่อนผันให้ทำงานได้ทุกอาชีพเหมือนแรงงานต่างด้าว 3 สัญชาติ โดยพยามยามผลักดันให้จัดตั้งกลไกหารือ ad – hoc อย่างไรก็ตาม หน่วยงานด้านความมั่นคงของไทยเห็นพ้องว่าแรงงานเวียดนามมีลักษณะเฉพาะและมีศักยภาพในการผันตัวเป็นเจ้าของกิจการอีกทั้งจำนวนที่ลักลอบทำงานในไทยปัจจุบันยังอยู่ในระดับที่น่าจะควบคุมได้ จึงไม่ควรเปิดจดทะเบียนใดๆ เพิ่มเติมให้แก่แรงงานเวียดนามเพราะจะทำให้แรงงานผิดกฎหมายการหลั่งไหลเข้ามาอีกเป็นจำนวนมากและจะกลายเป็นปัญหาต่อการควบคุมในอนาคต แต่ควรส่งเสริมให้มีการนำเข้าแรงงานตามบันทึกข้อตกลงฯ รวมทั้งใช้กลไกหารือของ รง. และ กต. ที่มีอยู่แล้วให้เกิดประโยชน์สูงสุดตามนโยบายการบริหารจัดการแรงงานเวียดนามในประเทศไทยเพื่อใช้ประสานงานระหว่างหน่วยงานฝ่ายไทยและเป็นท่าทีในการดำเนินความสัมพันธ์กับเวียดนาม3. กต. เห็นว่าผลกิจกรรมเพิ่มเติมดังกล่าวมีประเด็นซึ่งส่วนราชการที่เกี่ยวข้องต่างๆ ต้องนำไปปฏิบัติให้เกิดความก้าวหน้าและเป็นรูปธรรมต่อไปความเห็นของ กษ.กษ. ขอเรียนว่า กิจกรรมที่เกี่ยวข้องกับกระทรวงฯ ได้แก่ การจัดตั้ง Joint Working Group เพื่อเป็นกลไกหารือในการแก้ไขปัญหาประมงผิดกฎหมาย การจัดตั้ง Hotline สำหรับกรณีฉุกเฉินและการพิจารณาร่วมมือกันอย่างสร้างสรรค์ในการทำประมงนอกน่านน้ำ ซึ่งมีความสอดคล้องกับการดำเนินงานของกระทรวงฯ ที่ให้ความสำคัญในการแก้ไขปัญหาการทำประมงผิดกฎหมายเป็นอันดับต้น โดยสนับสนุนให้เกิดความร่วมมือทุกภาคส่วนที่เกี่ยวข้อง เพื่อแก้ไขปัญหาให้สมบูรณ์ทั้งระบบและมีประสิทธิภาพเกิดผลลัพธ์ที่ดีในภาพรวมของประเทศ เกิดความโปร่งใสและการใช้ทรัพยากรอย่างยั่งยืน โดยกระทรวงฯ ได้เร่งดำเนินการให้เป็นไปตามผลการหารือแล้ว**มติ. ครม.** : รับทราบผลกิจกรรมเพิ่มเติมของนายกรัฐมนตรีระหว่างเข้าร่วมประชุมสุดยอดอาเซียน – สหรัฐอเมริกา สมัยพิเศษ ระหว่างวันที่ 14 – 16 กุมภาพันธ์ 2559 และมอบหมายให้หน่วยงานที่เกี่ยวข้องนำไปปฏิบัติและติดตามความคืบหน้าต่อไป ตามที่ กต. เสนอ | **หน่วยงานที่รับผิดชอบ** : กต./กษ. (สกต.)**ประโยชน์ที่ได้รับ :** เพื่อแก้ไขปัญหาให้สมบูรณ์ทั้งระบบและมีประสิทธิภาพเกิดผลลัพธ์ที่ดีในภาพรวมของประเทศ เกิดความโปร่งใสและการใช้ทรัพยากรอย่างยั่งยืน**กำหนดรายงานผลการปฏิบัติเพื่อเสนอ ครม. :** - |